《九月八日宾旸携酒西斋晚登秀亭次前韵》
元代·方回

楚调悠然抑更扬，四愁平子五噫梁。
身同落叶常无定，□比寒花似较长。
但喜有乡频得醉，不知何药号为狂。
芬香臭腐俱尘土，莫问桑田与海洋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。